Novaj Federaciaj Landoj

La Novaj Federaciaj Landoj (NFL) - germane Neue Bundesländer respektive neue Länder - estas ne jure difinita, sed en ĵurnalismaj tekstoj kaj parola lingvaĵo tre ofte uzata termino por la kvin federaciaj landoj de Germanio, kiuj sekve de la leĝo pri restarigo de la federaciaj landoj sur la teritorio de la ŝtato GDR de la 22-a de julio 1990 reekestis la 3-an de oktobro 1990 kaj samtage unuiĝis kun la "malnovaj federaciaj landoj" de Federacia Respubliko Germanio. Laŭ tiu difino la teritorio de Orienta Berlino, la ĝis tiama ĉefurbo de la socialisma ŝtato GDR, ne apartenas al la Novaj Federaciaj Landoj, ĉar ĝi ne ekestis nova lando, sed aliĝis al la teritorio de la "malnova" federacia lando Berlino, kiu antaŭe nur kovris la okcidentan parton de la urbo.

Unuope temas pri la kvin federaciaj landoj:
 Brandenburgio
 Meklenburgo-Antaŭpomerio
 Saksio
 Saksio-Anhalto
 Turingio

Malgraŭ sia nomo, la kvin Novaj Federaciaj Landoj verdire ne estis "novaj", sed jam ene de la socialisma ŝtato GDR ekzistis ĝis julio 1952: Kadre de la "plia perfektigo de la socialisma administrado", kiu fakte celis forigon de federacia ŝtata strukturo kaj la kreon de strikta centrismo, la federaciaj landoj de GDR tiam malfondiĝis kaj anstataŭe kreiĝis 15 distriktoj (Bezirke) kun 217 subdistriktoj (Kreise, esperanta vortumo laŭ la lingvouzo de la Esperanto-Asocio de GDR kaj laŭ la vortaroj de Erich-Dieter Krause). Historie ekestintaj teritorioj dum tiu restrukturigo parte estis distranĉitaj kaj la limoj organiziĝis ĉefe laŭ ekonomiaj vidpunktoj.

Dum la momento de la aliĝo al FRG dum oktobro 1990, la Novaj Federaciaj Landoj kaj Orienta Berlino sume havis pli-malpli 17 milionojn da loĝantoj. Dum la unuaj jaroj post la reunuiĝo de Germanio en la oriento de la lando naskiĝis signife malpli da infanoj ol antaŭe, kaj pli ol 3 milionoj da homoj pro laborpostenoj, studado aŭ privataj kialoj translokiĝis al la "malnovaj federaciaj landoj", kvankam samtempe pli-malpli miliono da homoj el la "malnovaj" federaciaj landoj translokiĝis al la teritorio de eksa GDR. Rezulte dum la 1990-aj jaroj la loĝantaro de la Novaj Federaciaj Landoj plus Orienta Berlino reduktiĝis ĝis malpli ol 15 milionoj.

 Plej grandaj urboj de la novaj landoj 
urbolandoloĝantojfine de 1988fine de 2000fine de 2010fine de 2020Leipzig (Lepsiko) Saksio545 307493 208522 883597 493Dresden (Dresdeno) Saksio518 057477 807523 058556 227Chemnitz Saksio311 765259 246243 248244 401Halle (Saale) 1 Saksio-Anhalto330 000 ≈247 736232 963237 865Magdeburg Saksio-Anhalto290 579231 450231 525235 775Erfurt (Erfurto) Turingio220 016200 564204 994213 692Rostock Meklenburgo-Antaŭpomerio253 990200 506202 735209 061Potsdam Brandenburgio142 862129 324156 906182 112Jena Turingio108 01099 893105 129110 731Cottbus Brandenburgio128 639108 491102 09198 693Schwerin Meklenburgo-Antaŭpomerio130 685101 26795 22095 609Gera Turingio134 834112 83599 26292 126Zwickau Saksio121 749103 00893 75087 516Dessau-Roßlau Saksio-Anhalto103 86783 15386 90679 354Brandenburg an der Havel Brandenburgio94 87277 51671 77872 040Weimar Turingio63 41262 42565 47965 098Plauen Saksio77 59371 54366 09864 014Neubrandenburg Meklenburgo-Antaŭpomerio90 47173 31865 28263 372Greifswald Meklenburgo-Antaŭpomerio68 59754 23654 61059 282Stralsund Meklenburgo-Antaŭpomerio75 49860 66357 67059 205Frankfurt (Oder) Brandenburgio87 86372 13160 33057 051Görlitz Saksio77 60961 59955 59655 784
1 inkluzive de Halle-Neustadt,  ≈ signifas "pli-malpli"

Kategorio:Germanio
Kategorio:GDR
Kategorio:1990
Kategorio:Historio de Brandenburgio
Kategorio:Historio de Meklenburgo-Antaŭpomerio
Kategorio:Historio de Saksio
Kategorio:Historio de Saksio-Anhalto
Kategorio:Historio de Turingio